Република Србија

Општинско веће

Општина Ражањ

Број: 400-368/19-01

Датум: 29.10.2019.године

Извештај о спроведеној јавној расправи

Нацрта Одлуке о буџету општине Ражањ за 2020.годину

Сагласно члану 28. Одлуке о јавним расправама донете на седници СО Ражањ 13.10.2019.године (број 110-188/19-11), Општинско веће општине Ражањ даје извештај о спроведеној јавној расправи Нацрта Одлуке о буџету општине Ражањ за 2020.годину, и то:

Јавна расправа покренута је 14.10.2019.године, објављивањем јавног позива на сајту општине Ражањ за достављање предлога,сугестија и коментара на објављени Нацрт Одлуке о буџету и објављени Грађански водич кроз нацрт одлуке о буџету за 2020.годину. Коначна расправа заказана је за 28.10.2019.године са почетком у 10 часова у малој сали скупштине општине Ражањ, где је служба Одељења за привреду и финансије припремила поверпоинт презентацију Нацрта одлуке о буџету општине за 2020.годину и приказала присутнима. На самој јавној расправи сачињен је записник о спроведеном току расправе, заведен под бројем 400-368/19-01 од 14.10.2019.године. Јавну расправу је водио Начелник одељења за привреду и финансије, јавној рапсрави је присуствовало 13 лица, што потврђују листе присутности.

У току отвореног јавног позива, као и на самој презентацији није било предлога, сугестија ни коментара за објављени Нацрт одлуке о буџету за 2020.годину.

Презентација се завршила у 10:42 минута.

 Председник општинског већа

 Добрица Стојковић